# data[].attributes.body
El neoclassicisme és un art que es va formar a la segona meitat del s. XVIII. Va començar en conseqüència dels descobriments que es van fer a la ciutat de Pompeia, que portava anys enterrada sota la destrucció del volcà Vesubi, que ho havia deixat tot petrificat. La ciutat de Pompeia havia quedat sepultada i oblidada i, en estar tot petrificat, s'hi van trobar coses que normalment no es conservaven: persones petrificades, ous, gossos, mobles, roba, decoració de les cases, sabates... Això va fer que es posés de moda tot el que fos antic, i així es va crear l'art neoclàssic. Els neoclàssics creien que l'art perfecte era el dels antics i el copiaven.

# data[].attributes.attachment_caption
 La Liberté guidant le peuple, d'Eugène Delacroix, 1830

# data[].attributes.body
El romanticisme és un moviment cultural que va aparèixer a finals del segle XVIII a Alemanya i Anglaterra, estenent-se per tota Europa durant el segle XIX fins a la dècada de 1850. S'expressa en la literatura, la pintura, l'escultura , música i política.se caracteritza pel desig d'explorar totes les possibilitats de l'art per a expressar els seus estats mentals: és, doncs, una reacció de sentiment contra la raó, exaltant el misteri i la fantasia i buscant la fugida i l'arravatament en el somni, el mòrbid i el sublimi, l'exòtic i el passat. Ideal o malson d'una sensibilitat apassionada i melancòlica. Els seus valors estètics i morals, les seves noves idees i temes aviat van influenciar altres camps, especialment la pintura i la música.

# data[].attributes.body
El Realisme pictòric és un moviment que intenta plasmar objectivament la realitat. S'estén a tots els camps de la creació humana encara que va tenir una importància especial a la literatura. En el cas concret de les arts plàstiques, el realisme aconsegueix la màxima expressió a França, gairebé exactament, en la meitat del segle XIX.

El realisme és un terme confús i de molt difícil definició pel que fa a les arts plàstiques, en general, només fa referència a una certa actitud de l'artista enfront de la realitat, en la qual la plasmació d'aquesta no ha de ser necessàriament còpia o imitació, encara que sí ajustar-se a una certa visió generalitzada.

L'objectiu del Realisme era aconseguir representar el món del moment d'una manera verídica, objectiva i imparcial. Per tant, el Realisme no pot idealitzar. El manifest es basava en el següent:

L'única font d'inspiració en l'art és la realitat.

No admet cap mena de bellesa preconcebuda.

L'única bellesa vàlida és la que subministra la realitat, i l'artista el que ha de fer és reproduir aquesta realitat sense embellir-la.

Cada ésser o objecte té la seva bellesa peculiar, que és la que ha de descobrir l'artista.

# data[].attributes.attachment_caption
Claude Monet. Impressió sol naixent, 1873

# data[].attributes.body
L'Impressionisme neix com a evolució del Realisme i de l'escola paisatgista francesa de finals del segle XIX, era ja un art estancat i sense originalitat. L'Impressionisme es correspon a una transformació social i filosòfica: "el creixement de la burgesia", aquesta comença a introduir els seus costums a la societat, hi ha un canvi important, el camp canvia de ser un lloc de treball a ser un espai d'oci. Es comencen a fer excursions campestres, és el món que retrata Monet i Renoir. També, es produeixen canvis a les ciutats, pren rellevància la vida nocturna: les cantants de cabaret, el ballet, els cafès i les seves tertúlies, un món del qual els pintors impressionistes extrauen els temes de les seves obres.
Als pintors impressionistes no els deixaven exposar en els llocs habituals, els tractaven de revolucionaris i d'anar en contra de les normes de la pintura. La primera exposició impressionista va ser al 1874, a l'estudi de Félix Nadar al Boulevard des Capucines.

# data[].attributes.body
SlideShare,Neoclassicisme.https://www.slideshare.net/baldufa8/neoclassicisme-4142089 (consultat el 01/04/22)

Viquipedia, neoclassicisme https://ca.wikipedia.org/wiki/Neoclassicisme (consultat el 01/04/22)

Wiquipedia, Romanticisme https://ca.wikipedia.org/wiki/Romanticisme (consultat el 02/04/22)

wikipedia, Realisme https://ca.wikipedia.org/wiki/Realisme (consultat el 02/04/22)

Institut del teatre, Realisme https://www.institutdelteatre.cat/publicacions/ca/enciclopedia-arts-esceniques/id1517/realisme.htm?fcat_5=84  consultat el 03/04/22)

wikipedia, impressionisme https://ca.wikipedia.org/wiki/Impressionisme (consultat el 04/04/22)